فه‌ره‌يدون له‌ لێدوانيگ ك ئاژانس "ئيرنا"ى ئيرانى باسى كرد و(شه‌فه‌ق نيوز)ئاگادارى بوى، وت: ئيمه‌ چشته‌يل هاوبه‌ش رووشنهويرى و ئايينى و نه‌ته‌وه‌يى فريه‌يگ ديرێم و يه‌يش نيشانه‌ى ئاشكرايگه‌ ئه‌را په‌ره‌داين وه‌ په‌يوه‌نديه‌يل ناونى هه‌رێم كوردستان و ئيران و له‌هه‌مان وه‌خت ئومێد ئه‌وه‌يش خواست ك بره‌سيده‌ ريككه‌فتنيگ هاوبه‌ش له‌ بواره‌يل پيشه‌سازى و رووشنهويرى و وه‌رزشى وه‌ل محه‌مه‌د ره‌زا مرواريد پاريزگار ئيلام له‌ سه‌ردانى ئه‌را سلێمانى.
فه‌ره‌يدون هه‌ميش وت: سلێمانى پاريزگايگ پيشه‌سازيه‌و 30% له‌ پيشه‌سازيه‌يل عراقى له‌تى وجوود ديرێد و هه‌وڵ ئه‌وه‌ ئه‌يه‌يم له‌ڕى شاره‌زايى پاريزگاى ئيلامه‌و نه‌ف له‌ليان وه‌ربگريم و هه‌ر وه‌و خاتريشه‌ داوا له‌ ئيرانيه‌يل ره‌فيقمان ئه‌كه‌يم نه‌خش خوه‌يان له‌ په‌ره‌داين پيشه‌سازى نيشان بيه‌ن له‌ سلێمانى.
